CELEX: 62009FN0023
Language: el
Date: 2009-03-13 00:00:00
Title: Υπόθεση F-23/09: Προσφυγή-αγωγή της 13ης Μαρτίου 2009 — Cerafogli κατά Ευρωπαϊκής Κεντρικής Τράπεζας

6.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/21
            
         Προσφυγή-αγωγή της 13ης Μαρτίου 2009 — Cerafogli κατά Ευρωπαϊκής Κεντρικής Τράπεζας
   (Υπόθεση F-23/09)
   2009/C 129/35
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Maria Concetta Cerafogli (Φρανκφούρτη, Γερμανία) (Εκπρόσωποι: L. Lévi, M. Vandenbussche, δικηγόροι)
   
      Καθής-εναγόμενη: Ευρωπαϊκή Κεντρική Τράπεζα
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Εκτελεστικής Επιτροπής της Ευρωπαϊκής Κεντρικής Τράπεζας περί διορισμού συμβούλου ad interim στο Τμήμα Επίβλεψης και της ανακοινώσεως κενής θέσεως ECB/074/08, καθώς και όλων των αποφάσεων που εκδόθηκαν βάσει της ανακοινώσεως αυτής. Επίσης, αίτημα να υποχρεωθεί η καθής-εναγόμενη να καταβάλει χρηματικό ποσό σε ικανοποίηση της ηθικής βλάβης και για την αποκατάσταση της υλικής ζημίας που υπέστη η προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 17 Ιουλίου 2008 απόφαση της Εκτελεστικής Επιτροπής περί διορισμού ad interim του L ως συμβούλου του Τμήματος Επίβλεψης·
            
         
               —
            
            
               να ακυρώσει την ανακοίνωση κενής θέσεως ECB/074/08·
            
         
               —
            
            
               κατά συνέπεια, i) να ακυρώσει όλες τις αποφάσεις που εκδόθηκαν βάσει της ανακοινώσεως κενής θέσεως, περιλαμβανομένης της αποφάσεως περί διορισμού του L. σε θέση συμβούλου του Τμήματος Επίβλεψης, η οποία ελήφθη μετά το πέρας της διαδικασίας προσλήψεως, και ii) να υποχρεώσει την καθής-εναγόμενη να καταβάλει ποσό ύψους 10 000 ευρώ, προσδιοριζόμενο κατά δίκαιη κρίση (ex aequo et bono), ως ικανοποίηση της ηθικής βλάβης που υπέστη η προσφεύγουσα-ενάγουσα, και ποσό ύψους 2 500 ευρώ για την αποκατάσταση της υλικής ζημίας λόγω των εξόδων στα οποία υποβλήθηκε η προσφεύγουσα-ενάγουσα προκειμένου να της παρασχεθούν νομικές συμβουλές κατά την προ της ασκήσεως της προσφυγής διαδικασία·
            
         
               —
            
            
               αν η εκτέλεση της αποφάσεως περί ακυρώσεως συνεπάγεται σοβαρές δυσχέρειες, να υποχρεώσει την καθής-εναγόμενη να καταβάλει ποσό ύψους 45 600 ευρώ·
            
         
               —
            
            
               να καταδικάσει την Ευρωπαϊκή Κεντρική Τράπεζα στα δικαστικά έξοδα.